কালোয়া

কালোয়া কুষ্টিয়া জেলার একটি গ্রাম। এটি পদ্মা নদীর তীরে কুমারখালী উপজেলার কয়া ইউনিয়নে অবস্থিত।

 ইতিহাস 

কালোয়া একটি প্রাচীন জনপদ। রবীন্দ্রনাথ ঠাকুর শিলাইদহের জমিদার থাকা অবস্থায় শিলাইদহ থেকে কালোয়া পর্যন্ত রাস্তা নির্মাণ করা হয়। রবীন্দ্রনাথ সেই রাস্তা পরিদর্শনেও এসেছিলেন। বিরাহিমপুর পরগণনাকে ভেঙে চারটি বিভাগীয় কাছারি স্থাপন করা হয়েছিল, যার মধ্যে কালোয়া-কয়া একটি, রতিকান্ত দাস নামের একজন এর অধ্যক্ষ হিসেবে নিয়োগপ্রাপ্ত হয়েছিলেন।

১৯২৪ সালে প্রকাশিত একটি গেজেটে দেখা যায় কালোয়া কুমারখালী থানাধীন কয়া ইউনিয়ন বোর্ডের একটি মৌজা।

 জনপরিসংখ্যান 

২০২২ সালের জনশুমারি ও গৃহগণনা অনুযায়ী আটিগ্রামে মোট ৯৯৯টি খানা রয়েছে যেখানে মোট ৪,১৩৪ জন মানুষ বসবাস করেন। এর মধ্যে পুরুষ ২,০৩৫ জন ও নারী ২,০৯৯ জন। ২০১১ সালের আদমশুমারি ও গৃহগণনা অনুযায়ী আটিগ্রামে মোট ৯০৭টি খানা ছিল যেখানে মোট ৩,৭৬৪ জন মানুষ বসবাস করতেন। এর মধ্যে পুরুষ ১,৭৯১ জন, নারী ১,৯৭৩ জন।

 শিক্ষা 

২০২২ সালের জনশুমারি ও গৃহগণনা অনুযায়ী কালোয়ার শিক্ষার হার শতকরা ৭০.২৯ শতাংশ (৭ বছর এবং তার বেশি বয়সী)। পুরুষের সাক্ষরতার হার শতকরা ৭১.৭১ শতাংশ এবং নারীর সাক্ষরতার হার শতকরা ৬৮.৯৩ শতাংশ। শিক্ষিত ব্যক্তিদের মধ্যে ১,৫৪০ জন জেনারেল, ২২ জন কারিগরি, ১ জন ধর্মীয় ও ১ জন অন্যান্য শিক্ষাক্ষেত্রে শিক্ষাগ্রহণ করেছেন।

কালোয়া মাধ্যমিক এখানকার একমাত্র শিক্ষাপ্রতিষ্ঠান, এটি ২০০৫ সালে প্রতিষ্ঠিত হয়েছে।

 অর্থনীতি 

কালোয়াতে মোট ৩,৭৩৭ জন কর্মক্ষম ব্যক্তি রয়েছেন যাদের মধ্যে ১,২৭০ জন বিভিন্ন কর্মক্ষেত্রে কর্মরত আছেন। কর্মরত ব্যক্তিদের মধ্যে পুরুষ ১,১১২ জন এবং নারী ১৫৮ জন। কর্মরতদের মধ্যে ৬৫.৮৩ শতাংশ সেবামূলক, ১৩.৯৪ শতাংশ শিল্প ও ২০.২৩ শতাংশ কৃষি কর্মের সঙ্গে জড়িত।

কালোয়া বাজার এখানকার একমাত্র বানিজ্যিক কেন্দ্র। এই বাজারে আধিপত্য বিস্তারের জন্য বিভিন্ন সংঘর্ষের ঘটনা ঘটে।

 উল্লেখযোগ্য ব্যক্তি 

 আবু তালেব - বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা

 তথ্যসূত্র 

 বহিঃসংযোগ 



বিষয়শ্রেণী:কুষ্টিয়া জেলার গ্রাম
বিষয়শ্রেণী:কুমারখালী উপজেলা